સાવ કાચી વય અને એમાં પણ મુગ્ધતા વત્તા સર્જક જીવ’નું અલગારીપણુ લઈ જીવતી સુઝુ હિરોશિમા શહેરથી દૂર કુરે નામક કન્ટ્રીસાઈડ’માં સાસરિયે રહેવા જાય છે અને એટલું ઓછું હોય એમ યુદ્ધ એની પરાકાષ્ઠાએ પહોંચે છે , છતાંયે અનહદના કોઈક અલગારી જ સુર સાંભળતી સુઝુ આ બધામાંથી પડતી આખડતી જિંદગીના એ દરેક દિવસોને કોઈ અલગ જ રંગોથી ચીતરી બતાવે છે. હરેક દ્રશ્ય એના માટે પ્રકૃતિનું કોઈ કેન્વાસ છે , ચિત્રની કલ્પનાથી લઈને જીવનની સંકલ્પના સુધી એના તાર જોડાય છે.